Berlingske Tidende, 1832-05-22
De Øst Grønlandske Kysters Gjenopdagelse, foretaget efter den Danske Regjerings Foranstaltning, samt udført ved Capt. Lieut. Graahls ogsaa i Udlandet anerkjendte og hædrede Anstrængelser, har paa ny ledet den almindelige Opmærksomhed til de Spor og Levninger, som endnu maatte haves af den gamle europæisk- skandinaviske Colonie i Grønland. Den fortjener det desmere, som det med historisk Vished kan godtgjøres, at Amerikas første Opdagelse skeete derfra henved Aaret 1000 efter Christi Fødsel, samt at den følgelig hverken kan tilskrives Venetianeren Cabot, efter Nogles nylig fremsatte Mening, eller Genueseren Colombo eller Colon, almindeligst bekjendt under Navn af Columbus, som derimod (efter Wheatons Bemærkning) kunne formodes at være blevne, sidst i det 15de Aarhundrede, foranledigede til deres følgerige Opdagelsesreiser ved den i Middelalderen temmelig udbredte Kundskab om Nordboernes ældre Søfarter til Amerika og deres der begyndte Colonie-Anlæg. J al Fald er det vist, at de gamle islandske Sagaer og Annaler indeholde betydelige Efterretninger om hiin fjerne Vendensdeel og ældre Reiser dertil længe førend Spanierne der begyndte deres Opdagelser og Erobringer. - Desuden vise Monumenter og Indskrifter, nylig opdagede i Grønland selv, at de gamle Nordboers Colonisering, Søfart eller Handel, har strakt sig lige fra dets sydlige Spids til dets nordligst liggende Kyster og Øer, endog længere mod Nord, end danske Establissementer i vore Dage have kunnet anlægges. Denne Forfædrenes Virksomhed bevidnes endnu af Oldtidens Runer, bevarede i Danmarks Kongelige Museum for nordlige Oldsager. Syd Grønlands talrige Oldtidslevninger, tildeels, mærkværdige ved Kon og Smag, ere allerede begyndte at undersøges og oplyses, ligesom Foranstaltninger nu ere trufne til deres og fleres nøiere Eftersøgelse og Beskrivelse, hvorved den saalænge savnede Vished, om Østbygdens og Vestbygdens, samt deres vigtigste Steders, sande Beliggenhed, snart maa haabes at kunne tilvejebringes. Herved maae vi dog bemærke, at den Tvivl, som derom hidindthar fundet Sted blandt de nyere Fortolkere, meest har reist sig fra de forskjellige Bearbeidelser, som efterhaanden, i selve Madelalderen, ere blevne foretagne af de ældste Beretninger, og de Feil, som saaledes have indsneget sig i Afskrifterne, samt tillig af forskjellige Meninger om den Betydning, som burde tillægge visse i Sagerne forekommende Udtryk og Stedsnavne. J al Tilfælde er det vist, at de endnu tilværende Rudera og Minder mærker bekræfte hine Oldsagns Fortællinger om den gamle Colonies i sin Tid blomstrende og civiliserede Tilstand, saa at Oldskrifterne og Nutidens Granskninger maae jevnføres, for ret at oplyse Landets ældste Historie. For at fremme, lede og oplyse disse Undersøgelser, have vi fundet det nødvendigt at samle undersøge og udgive de gamle Efterretninger om Grønland og det af dets fordums nordisk, europæiske Jndbyggere opdage Amerika, som endnu haves (da altfor mange slige nu erfares at være tabte, saavel i ældre som nyere Tider), hvorved de tillige kunne reddes fra en ellers truende Undergang eller Forglemmelse Et saadant Værk, angaaende eet af Danmarks vigtig 1ste Colonie-Landes ældre Historie og endnu levnede Oldsager, der tillige kan hævde og bevise vore Stam forvandtes og Landsmænds hæderlige Ret til at betragtes som Polarlandenes og Amerikas første europæiske Opdagere, haabe vi maa kunne ansees for et Nationalværk, der tillige er mærket ligt for Verdens, Jordbeskrivelsens, Søfartens og Handelens Historie i det Hele, samt at det følgelig ei vil savne det dannede Publikums Deeltagelse og Understyttelse. Dette er allerede erkjendt og antaget af det Kongelige Nordiske Oldskrift: Selskab, som har overdraget til os undertegnede, Medlemmet af det Oldskrift Afdeling, paa dets Vegne at samle, bearbeide og udgive, Grønlands historiske Mindemærker. med Indbegreb af samtlige gamle Efterretninger om Skandinavernes ældste Opdagelse af Amerika) i tre Octavbind med de til Oplysning nødvendigste Korter og Tegninger i Kobberstik eller Steentryk. (Fortsættelsen følger.)